钦定古今图书集成/明伦汇编/氏族典/第383卷 > 李延实
## 钦定古今图书集成/明伦汇编/氏族典/第383卷 > 李延实

按《魏书李延实传》：“延实字禧，陇西人，尚书仆射冲之
长子。性温良，少为太子舍人。世宗初，袭父爵清泉县
侯，累迁左将军、光州刺史。庄帝即位，以元舅之尊，封
濮阳郡公，授太傅，寻转司徒，出为青州刺史。尔朱兆
入洛，以延实外戚，见害于州馆。出帝初，归葬洛阳，赠
太师，谥孝懿。”